CELEX: 32011D0795
Language: sl
Date: 2011-11-30 00:00:00
Title: 2011/795/EU: Izvedbeni sklep Komisije z dne 30. novembra 2011 o finančnem prispevku Unije za izdatke, nastale zaradi sprejetja nujnih ukrepov za boj proti vezikularni bolezni prašičev v Italiji leta 2009 (notificirano pod dokumentarno številko C(2011) 8715)

3.12.2011   
            
            
               SL
            
            
               Uradni list Evropske unije
            
            
               L 320/39
            
         IZVEDBENI SKLEP KOMISIJE
   z dne 30. novembra 2011
   o finančnem prispevku Unije za izdatke, nastale zaradi sprejetja nujnih ukrepov za boj proti vezikularni bolezni prašičev v Italiji leta 2009
   (notificirano pod dokumentarno številko C(2011) 8715)
   (Besedilo v italijanskem jeziku je edino verodostojno)
   (2011/795/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (1) in zlasti člena 3(4) Odločbe,
   ob upoštevanju naslednjega:
   
               (1)
            
            
               V skladu s členom 75 finančne uredbe in členom 90(1) izvedbenih pravil institucija ali organi, na katere je ta institucija prenesla pooblastila, pred odobritvijo odhodka iz proračuna Unije sprejme sklep o financiranju, ki določa bistvene elemente ukrepa, ki zahteva izdatke.
            
         
               (2)
            
            
               Odločba 2009/470/ES določa postopke, ki urejajo finančni prispevek Unije za posebne veterinarske ukrepe, vključno z nujnimi ukrepi. Unija mora finančno prispevati k upravičenim izdatkom držav članic, da pomaga pri izkoreninjenju vezikularne bolezni prašičev v najkrajšem možnem času. Prva alinea člena 3(6) navedene odločbe določa pravila o deležu, ki se uporablja za stroške držav članic.
            
         
               (3)
            
            
               Uredba Komisije (ES) št. 349/2005 (2) določa pravila za financiranje Skupnosti pri nujnih ukrepih in ukrepih za boj proti nekaterim živalskim boleznim iz Odločbe Sveta 90/424/EGS. Člen 3 navedene uredbe določa pravila o izdatkih, upravičenih do finančne podpore Unije.
            
         
               (4)
            
            
               S Sklepom Komisije 2010/143/EU z dne 5. marca 2010 o finančnem prispevku Unije za boj proti vezikularni bolezni prašičev v Italiji leta 2009 (3) se je odobril finančni prispevek Unije za Italijo za stroške, nastale pri boju proti vezikularni bolezni prašičev.
            
         
               (5)
            
            
               Italija je 3. in 4. maja 2010 vložila uradni zahtevek za povračilo iz člena 7(1) in (2) Uredbe (ES) št. 349/2005. Sklepi Komisije so bili predloženi Italiji po elektronski pošti 29. junija 2011. Italija je svoje soglašanje sporočila po elektronski pošti 23. avgusta 2011.
            
         
               (6)
            
            
               Plačilo finančnega prispevka Unije se izvede pod pogojem, da so se načrtovani ukrepi dejansko že izvedli in so pristojni organi sporočili vse potrebne informacije v predpisanih rokih.
            
         
               (7)
            
            
               Italijanski organi so v celoti izpolnili tehnične in upravne obveznosti iz člena 3(4) Odločbe 2009/470/ES in člena 7 Uredbe (ES) št. 349/2005.
            
         
               (8)
            
            
               Ob upoštevanju navedenega je treba zdaj določiti skupni znesek finančnega prispevka Unije za upravičene izdatke, nastale pri izkoreninjanju vezikularne bolezni prašičev v Italiji leta 2009.
            
         
               (9)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Finančni prispevek Unije za izdatke pri izkoreninjanju vezikularne bolezni prašičev v Italiji za leto 2009 se določi v višini 93 998,39 EUR. Ta finančni prispevek je sklep o financiranju v smislu člena 75 finančne uredbe.
   Člen 2
   Ta sklep je naslovljen na Italijansko republiko.
   
      V Bruslju, 30. novembra 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 155, 18.6.2009, str. 30.
   
      (2)  UL L 55, 1.3.2005, str. 12.
   
      (3)  UL L 56, 6.3.2010, str. 12.